
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

P R I M A R

Nr. 8.413/13.08.2024
REFERAT DE APROBARE

a proiectului de hotărâre privind stabilirea criteriilor de întocmire a listelor de priorități și procedura de repartizare a locuințelor sociale situate în loc. Deta, str. 1 Mai, nr. 32A.
În cursul anului 2020 am demarat procedura de obținere a unei finanțări din fonduri europene pentru amenajarea unor locuințe sociale, aplicând astfel în cadrul Programului Operațional Regional 2014-2020, Axa prioritară 13, Prioritatea de Investiții 9b, Obiectiv specific 13.1, apelul de proiecte nr. POR/2018/13/13.1/1/7. Am obținut finanțare pentru proiectul ,,Îmbunătățirea calității vieții prin reabilitarea și consolidarea locuințelor sociale precum și realizarea pistelor de biciclete - acces la proprietate și acces auto la locuințele sociale, oraș Deta, jud. Timiș”, realizând investiția ,,Reabilitate, consolidare, amenajare Corp C2, C3, C4, C5, C6, C7, schimbare de destinație în locuințe sociale”, oraș Deta, jud. Timiș, str. 1 Mai, nr.32A”.
Potrivit prevederilor art. 30 din Normelele metodologice pentru punerea în aplicare a prevederilor Legii locuinței nr. 114/1996, cu modificările şi completările ulterioare, aprobate prin Hotărârea de Guvern nr. 1275/2000, criteriile de baza pentru stabilirea modului de soluționare a cererilor primite şi a ordinii de prioritate în rezolvarea acestora vor fi următoarele:

- condițiile de locuit ale solicitanților;

- numărul copiilor şi al celorlalte persoane care gospodăresc împreună cu solicitantul;

- starea sănătății soților sau a unor membri ai familiei;

- venitul mediu net lunar pe membru de familie;

- vechimea cererii.

Categoriile de persoane care pot beneficia de locuinţe cu chirie din fondul locativ de stat, sociale sau din proprietatea privată a orașului Deta sunt următoarele: persoanele şi familiile evacuate sau care urmează a fi evacuate din locuințele retrocedate foștilor proprietari, tinerii care au vârsta de până la 35 de ani, tinerii proveniţi din instituții de ocrotire socială şi care au împlinit vârsta de 18 ani, invalizii de gradul I şi II, persoanele cu handicap, pensionarii, veteranii şi văduvele de război, beneficiarii prevederilor Legii recunoștinței față de eroii-martiri şi luptătorii care au contribuit la victoria Revoluției române din decembrie 1989, precum şi față de persoanele care şi-au jertfit viața sau au avut de suferit în urma revoltei muncitorești anticomuniste de la Braşov din noiembrie 1987 nr. 341/2004, cu modificările şi completările ulterioare, precum şi ale prevederilor Decretului-lege nr. 118/1990 privind acordarea unor drepturi persoanelor persecutate din motive politice de dictatura instaurată cu începere de la 6 martie 1945, precum şi celor deportate în străinătate ori constituite în prizonieri, republicat, cu modificările şi completările ulterioare, alte persoane sau familii îndreptățite, în condițiile legii.
Având în vedere cele menționate, propun spre aprobare proiectul de hotărâre privind stabilirea criteriilor de întocmire a listelor de priorități și procedura de repartizare a locuințelor sociale situate în loc. Deta, str. 1 Mai, nr. 32A.
P R I M A R,

Ec. Petru Roman









